Alexander Othonaeus
Alexander Othonaeus (Graece Αλέξανδρος Οθωναίος; natus Gytheo anno 1879; mortuus Athenis 1970) fuit dux bellorum breviterque primus minister Graeciae. Rebus bellicis studuit apud Scholam Iuvenum Militum. Militavit in bello gregum dispersorum Macedoniae sub nomine Capitani Palamedis, annis 1912-1913 autem in Bello Balcanico Tertio, annis 1916-1918 in Bello Orbis Terrarum I, anno 1919 in expeditione Ucrainae, anno 1920 in Bello Asiae Minoris ad Smyrnam. Cum aliis sociis Eleutherii Benizeli demissus est ab exercitu et Constantinopolim fugit. Inde reversus praefuit quaestioni Gudii de clade Asiae Minoris et die 15 Novembris 1922 morte damnavit sex reos inter quos tres primos ministros Graeciae.